Neuvoston 27 päivänä lokakuuta 2003 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 4/2004 Euroopan parlamentin ja neuvoston direktiivin antamiseksi ihmisravinnoksi tarkoitettujen tiettyjen eläinperäisten tuotteiden tuotantoa ja markkinoille saattamista koskevista elintarvikehygienia- ja terveyssäännöistä annettujen tiettyjen direktiivien kumoamisesta sekä neuvoston direktiivien 89/662/ETY ja 92/118/ETY ja neuvoston päätöksen 95/408/EY muuttamisesta



Virallinen lehti nro C 048 E , 24/02/2004 s. 0131 - 0136



Neuvoston 27 päivänä lokakuuta 2003 vahvistama yhteinen kanta (EY) N:o 4/2004 Euroopan parlamentin ja neuvoston direktiivin 2004/.../EY antamiseksi ihmisravinnoksi tarkoitettujen tiettyjen eläinperäisten tuotteiden tuotantoa ja markkinoille saattamista koskevista elintarvikehygienia- ja terveyssäännöistä annettujen tiettyjen direktiivien kumoamisesta sekä neuvoston direktiivien 89/662/ETY ja 92/118/ETY ja neuvoston päätöksen 95/408/EY muuttamisesta (2004/C 48 E/04) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 37 ja 95 artiklan sekä 152 artiklan 4 kohdan b alakohdan, ottavat huomioon komission ehdotuksen(1), ottavat huomioon Euroopan talous- ja sosiaalikomitean lausunnon(2), ovat kuulleet alueiden komiteaa, noudattavat perustamissopimuksen 251 artiklassa määrättyä menettelyä(3), sekä katsovat seuraavaa: (1) Useissa direktiiveissä on eläinten terveyteen ja kansanterveyteen liittyviä säännöksiä eläinperäisten tuotteiden tuotantoa ja markkinoille saattamista varten. (2) Seuraavissa säädöksissä on uusia säännöksiä, joilla näiden direktiivien säännökset on laadittu uudelleen ja saatettu ajan tasalle: - Elintarvikehygieniasta ... annettu Euroopan parlamentin ja neuvoston asetus (EY) .../2004(4); - Eläinperäisiä elintarvikkeita koskevista erityisistä hygieniasäännöistä ... annettu Euroopan parlamentin ja neuvoston asetus (EY) .../2004(5); - Ihmisravinnoksi tarkoitettujen eläinperäisten tuotteiden virallisen valvonnan järjestämistä koskevista erityissäännöistä ... annettu Euroopan parlamentin ja neuvoston asetus (EY) .../2004(6); ja - Ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annettu neuvoston direktiivi 2002/99/EY(7). (3) Näin ollen on aiheellista kumota aiemmat direktiivit. Koska asetuksella (EY) N:o .../2004(8) kumotaan elintarvikehygieniasta 14 päivänä kesäkuuta 1993 annettu neuvoston direktiivi 93/43/ETY(9), tällä direktiivillä on tarpeen kumota vain eläinperäisiä tuotteita koskevat direktiivit. (4) Neuvoston direktiivin 72/462/ETY(10) vaatimusten soveltamista olisi jatkettava ainoastaan elävien eläinten tuontiin, koska uusilla hygieniasäännöillä ja direktiivillä 2002/99/EY korvataan sen tuoretta lihaa ja tuoreita lihatuotteita koskevat säännöt. (5) On kuitenkin tarpeen vahvistaa tietyt täytäntöönpanosäännöt, jotka ovat voimassa, kunnes uuden lainsäädännön mukaiset tarvittavat toimenpiteet on toteutettu. (6) Myös neuvoston direktiivit 89/662/ETY(11) ja 92/118/ETY(12) ja neuvoston päätös 95/408/EY(13) on tarpeen muuttaa lainsäädännön uudelleenlaatimisen huomioon ottamiseksi, OVAT ANTANEET TÄMÄN DIREKTIIVIN: 1 artikla Tässä direktiivissä tarkoitetaan "asianomaisella päivällä" asetusten (EY) N:o .../2004(14), N:o .../2004(15) ja N:o .../2004(16) soveltamisen alkamispäivää. 2 artikla Kumotaan seuraavat direktiivit asianomaisesta päivästä alkaen: 1. neuvoston direktiivi 64/433/ETY, annettu 26 päivänä kesäkuuta 1964, terveyttä koskevista vaatimuksista tuoreen lihan tuotannossa ja markkinoille saattamisessa(17); 2. neuvoston direktiivi 71/118/ETY, annettu 15 päivänä helmikuuta 1971, terveyttä koskevista ongelmista tuoreen siipikarjanlihan tuotannossa ja markkinoille saattamisessa(18); 3. neuvoston direktiivi 72/461/ETY, annettu 12 päivänä joulukuuta 1972, eläinten terveyttä koskevista seikoista yhteisön sisäisessä tuoreen lihan kaupassa(19); 4. neuvoston direktiivi 77/96/ETY, annettu 21 päivänä joulukuuta 1976, kolmansista maista tuotavan siansukuisista kotieläimistä peräisin olevan tuoreen lihan trikiinitutkimuksesta(20); 5. neuvoston direktiivi 77/99/ETY, annettu 21 päivänä joulukuuta 1976, terveyttä koskevista kysymyksistä lihavalmisteiden ja tiettyjen muiden eläinperäisten tuotteiden tuotannossa ja markkinoille saattamisessa(21); 6. neuvoston direktiivi 80/215/ETY, annettu 22 päivänä tammikuuta 1980, eläinten terveyttä koskevista vaatimuksista yhteisön sisäisessä lihavalmisteiden kaupassa(22); 7. komission direktiivi 89/362/ETY, annettu 26 päivänä toukokuuta 1989, maidontuotantotilojen yleisistä hygieniavaatimuksista(23); 8. neuvoston direktiivi 89/437/ETY, annettu 20 päivänä kesäkuuta 1989, munavalmisteiden tuotantoa ja markkinoille saattamista koskevista hygienia- ja terveysongelmista(24); 9. neuvoston direktiivi 91/492/ETY, annettu 15 päivänä heinäkuuta 1991, terveyttä koskevista vaatimuksista elävien simpukoiden tuotannossa ja saattamisessa markkinoille(25); 10. neuvoston direktiivi 91/493/ETY, annettu 22 päivänä heinäkuuta 1991, terveyttä koskevista vaatimuksista kalastustuotteiden tuotannossa ja saattamisessa markkinoille(26); 11. neuvoston direktiivi 91/494/ETY, annettu 26 päivänä kesäkuuta 1991, eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista(27); 12. neuvoston direktiivi 91/495/ETY, annettu 27 päivänä marraskuuta 1990, terveyttä ja eläinten terveyttä koskevista ongelmista kaninlihan ja tarhatun riistan lihan tuotannossa ja markkinoille saattamisessa(28); 13. neuvoston direktiivi 92/45/ETY, annettu 16 päivänä kesäkuuta 1992, kansanterveyttä ja eläinten terveyttä koskevista ongelmista luonnonvaraisen riistan tappamisessa ja luonnonvaraisen riistan lihan markkinoille saattamisessa(29); 14. neuvoston direktiivi 92/46/ETY, annettu 16 päivänä kesäkuuta 1992, raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä(30); 15. neuvoston direktiivi 92/48/ETY, annettu 16 päivänä kesäkuuta 1992, direktiivin 91/493/ETY 3 artiklan 1 kohdan a alakohdan i alakohdan mukaisesti tietyillä aluksilla käsiteltyjä kalastustuotteita koskevien hygieniasääntöjen vähimmäisvaatimuksista(31); ja 16. neuvoston direktiivi 94/65/EY, annettu 14 päivänä joulukuuta 1994, jauhetun lihan ja raakalihavalmisteiden tuotantoon ja markkinoille saattamiseen sovellettavista vaatimuksista(32). 3 artikla Muutetaan direktiivi 92/118/ETY seuraavasti asianomaisesta päivästä alkaen: 1. korvataan kaikki viittaukset "liitteessä I ja II" viittauksella "liitteessä I"; 2. poistetaan 4 artiklan 1 alakohdasta sanat "sekä liitteessä II määrätyt kansanterveyttä koskevat vaatimukset"; ja 3. kumotaan liite II. 4 artikla 1. Asianomaisesta päivästä alkaen viittaus 2 artiklassa tarkoitettuihin direktiiveihin tai direktiivin 92/118/ETY liitteeseen II katsotaan kulloisestakin asiayhteydestä riippuen viittaukseksi: a) asetukseen (EY) N:o .../2004(33); b) asetukseen (EY) N:o .../2004(34); tai c) direktiiviin 2002/99/EY. 2. Siihen saakka, kunnes on vahvistettu mikrobiologiset kriteerit ja lämpötilan valvontaa koskevat vaatimukset asetuksen (EY) N:o .../2004(35) 4 artiklan mukaisesti, sovelletaan edelleen 2 artiklassa tarkoitettujen direktiivien tai direktiivin 92/118/ETY liitteen II tai niiden täytäntöönpanosääntöjen mukaisia vastaavia kriteereitä ja vaatimuksia. 3. Siihen saakka, kunnes asetusten (EY) N:o .../2004(36), N:o .../2004(37), N:o .../2004(38) tai direktiivin 2002/99/EY perusteella on annettu tarvittavat säännökset, seuraavia säännöksiä tarvittavin muutoksin sovelletaan edelleen: a) 2 artiklassa tarkoitettujen direktiivien perusteella annetut täytäntöönpanosäännöt; b) direktiivin 92/118/ETY liitteen II perusteella annetut täytäntöönpanosäännöt lukuun ottamatta päätöstä 94/371/EY(39); c) direktiivin 72/462/ETY perusteella annetut täytäntöönpanosäännöt; ja d) päätöksen 95/408/EY mukaisesti laaditut kolmansien maiden ja kolmansien maiden laitosten väliaikaiset luettelot. 5 artikla 1. Direktiivissä 72/462/ETY säädettyjä eläinten terveyttä koskevia sääntöjä sovelletaan 1 päivästä tammikuuta 2005 alkaen enää elävien eläinten tuontiin. 2. Direktiiviä 72/462/ETY sovelletaan asianomaisesta päivästä alkaen enää elävien eläinten tuontiin. 6 artikla Muutetaan direktiivi 89/662/ETY seuraavasti asianomaisesta päivästä alkaen: 1. Korvataan a) 1 artiklassa oleva viittaus "liitteessä A lueteltujen direktiivien (...) tarkoitetuille eläinperäisille tuotteille" ja b) 4 artiklan I kohdassa oleva viittaus "liitteessä A tarkoitettujen direktiivien mukaisesti hankitut tuotteet" viittauksella "liitteessä A tarkoitettujen säädösten kattamat eläinperäiset tuotteet". 2. Korvataan liite A seuraavasti: "LIITE A I LUKU Ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annettu neuvoston direktiivi 2002/99/EY(1). Eläinperäisiä elintarvikkeita koskevista erityisistä hygieniasäännöistä ... annettu Euroopan parlamentin ja neuvoston asetus (EY) N:o .../...(2). II LUKU Eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset(3), 17 päivänä joulukuuta 1992 annettu neuvoston direktiivi 92/118/ETY(4). Muiden kuin ihmisravinnoksi tarkoitettujen eläimistä saatavien sivutuotteiden terveyssäännöistä 3 päivänä lokakuuta 2002 annettu Euroopan parlamentin ja neuvoston asetus (EY) N:o 1774/2002(5). (1) EYVL L 18, 23.1.2003, s. 11. (2) EUVL L ... (3) EYVL L 18, 23.1.2003, s. 11. (4) EYVL L 62, 15.3.1993, s. 49. Direktiivi sellaisena kuin se on viimeksi muutettuna komission päätöksellä 2003/42/EY (EYVL L 13, 18.1.2003, s. 24). (5) EYVL L 273, 10.10.2002, s. 1. Asetus sellaisena kuin se on muutettuna komission asetuksella (EY) N:o 808/2003 (EUVL L 117, 13.5.2003, s. 1).". 7 artikla Korvataan päätöksen 95/408/EY 9 artikla seuraavasti tämän direktiivin voimaantulopäivästä alkaen: "artikla 9 Tätä päätöstä sovelletaan ihmisravinnoksi tarkoitettujen tiettyjen eläinperäisten tuotteiden tuotantoa ja markkinoille saattamista koskevista elintarvikehygienia- ja terveyssäännöistä annettujen tiettyjen direktiivien kumoamisesta ... annetun Euroopan parlamentin ja neuvoston direktiivin .../.../EY(40) 1 artiklassa määriteltyyn 'asianomaiseen päivään' saakka.". 8 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään asianomaisena päivänä. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 9 artikla Tämä direktiivi tulee voimaan päivänä, jona se julkaistaan Euroopan unionin virallisessa lehdessä. 10 artikla Tämä direktiivi on osoitettu kaikille jäsenvaltioille. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 365 E, 19.12.2000, s. 132 ja EYVL C ... (2) EYVL C 155, 29.5.2001, s. 39. (3) Euroopan parlamentin lausunto, annettu 3. kesäkuuta 2003 (EUVL C ...), neuvoston yhteinen kanta, vahvistettu 27. lokakuuta 2003 ja Euroopan parlamentin kanta, vahvistettu ... (ei vielä julkaistu Euroopan unionin virallisessa lehdessä). (4) Ks. tämän virallisen lehden sivu 1. (5) Ks. tämän virallisen lehden sivu 23. (6) Ks. tämän virallisen lehden sivu 82. (7) EYVL L 18, 23.1.2003, s. 11. (8) Ks. tämän virallisen lehden sivu 1. (9) EYVL L 175, 19.7.1993, s. 1. (10) Terveyttä ja eläinten terveyttä koskevista ongelmista nautaeläinten ja sikojen sekä tuoreen lihan tuonnissa kolmansista maista 12 päivänä joulukuuta 1972 annettu neuvoston direktiivi 72/462/ETY (EYVL L 302, 31.12.1972, s. 28). Direktiivi sellaisena kuin se on viimeksi muutettuna neuvoston asetuksella (EY) N:o 807/2003 (EUVL L 122, 16.5.2003, s. 36). (11) Neuvoston direktiivi 89/662/ETY, annettu 11 päivänä joulukuuta 1989, eläinlääkärintarkastuksista yhteisön sisäisessä kaupassa sisämarkkinoiden toteuttamista varten (EYVL L 395, 30.12.1989, s. 13). Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1). (12) Neuvoston direktiivi 92/118/ETY, annettu 17 päivänä joulukuuta 1992, eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset (EYVL L 62, 15.3.1993, s. 49). Direktiivi sellaisena kuin se on viimeksi muutettuna neuvoston päätöksellä 2003/42/EY (EYVL L 13, 18.1.2003, s. 24). (13) Neuvoston päätös 95/408/EY, tehty 22 päivänä kesäkuuta 1995, sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita (EYVL L 243, 11.10.1995, s. 17). Päätös sellaisena kuin se on viimeksi muutettuna asetuksella (EY) N:o 806/2003. (14) Ks. tämän virallisen lehden sivu 1. (15) Ks. tämän virallisen lehden sivu 23. (16) Ks. tämän virallisen lehden sivu 82. (17) EYVL 121, 29.7.1964, s. 2012/64. Direktiivi sellaisena kuin se on viimeksi muutettuna direktiivillä N:o 95/23/EY (EYVL L 243, 11.10.1995, s. 7). (18) EYVL L 55, 8.3.1971, s. 23. Direktiivi sellaisena kuin se on viimeksi muutettuna asetuksella (EY) N:o 807/2003. (19) EYVL L 302, 31.12.1972, s. 24. Direktiivi sellaisena kuin se on viimeksi muutettuna asetuksella (EY) N:o 807/2003. (20) EYVL L 26, 31.1.1977, s. 67. Direktiivi sellaisena kuin se on viimeksi muutettuna asetuksella (EY) N:o 807/2003. (21) EYVL L 26, 31.1.1977, s. 85. Direktiivi sellaisena kuin se on viimeksi muutettuna asetuksella (EY) N:o 807/2003. (22) EYVL L 47, 21.2.1980, s. 4. Direktiivi sellaisena kuin se on viimeksi muutettuna asetuksella (EY) N:o 807/2003. (23) EYVL L 156, 8.6.1989, s. 30. (24) EYVL L 212, 22.7.1989, s. 87. Direktiivi sellaisena kuin se on viimeksi muutettuna asetuksella (EY) N:o 806/2003. (25) EYVL L 268, 24.9.1991, s. 1. Direktiivi sellaisena kuin se on viimeksi muutettuna asetuksella (EY) N:o 806/2003. (26) EYVL L 268, 24.9.1991, s. 15. Direktiivi sellaisena kuin se on viimeksi muutettuna asetuksella (EY) N:o 806/2003. (27) EYVL L 268, 24.9.1991, s. 35. Direktiivi sellaisena kuin se on viimeksi muutettuna direktiivillä 1999/89/EY (EYVL L 300, 23.11.1999, s. 17). (28) EYVL L 268, 24.9.1991, s. 41. Direktiivi sellaisena kuin se on viimeksi muutettuna asetuksella (EY) N:o 806/2003. (29) EYVL L 268, 14.9.1992, s. 35. Direktiivi sellaisena kuin se on viimeksi muutettuna asetuksella (EY) N:o 806/2003. (30) EYVL L 268, 14.9.1992, s. 1. Direktiivi sellaisena kuin se on viimeksi muutettuna asetuksella (EY) N:o 806/2003. (31) EYVL L 187, 7.7.1992, s. 41. (32) EYVL L 368, 31.12.1994, s. 10. Direktiivi sellaisena kuin se on muutettuna asetuksella (EY) N:o 806/2003. (33) Ks. tämän virallisen lehden sivu 1. (34) Ks. tämän virallisen lehden sivu 23. (35) Ks. tämän virallisen lehden sivu 82. (36) Ks. tämän virallisen lehden sivu 1. (37) Ks. tämän virallisen lehden sivu 23. (38) Ks. tämän virallisen lehden sivu 82. (39) EYVL L 168, 2.7.1994, s. 34. (40) EUVL L ... NEUVOSTON PERUSTELUT I JOHDANTO Komissio teki heinäkuussa 2000 ehdotuksen direktiiviksi elintarvikehygieniasta ja eräiden ihmisravinnoksi tarkoitettujen eläinperäisten tuotteiden tuotantoa ja markkinoille saattamista koskevista terveyssäännöistä annettujen direktiivien kumoamisesta ja direktiivien 89/662/ETY ja 91/67/ETY muuttamisesta. Euroopan parlamentti antoi ehdotusta koskevan lausuntonsa kesäkuussa 2003. Talous- ja sosiaalikomitea antoi lausuntonsa maaliskuussa 2001(1). Tarkasteltuaan näitä lausuntoja neuvosto vahvisti yhteisen kannan 27 päivänä lokakuuta 2003. II TAVOITE Direktiiviehdotus on viides osuus viiden ehdotuksen kokonaisuudesta, jolla pyritään koontamaan, saattamaan ajantasalle ja yksinkertaistamaan yhteisön elintarvikehygieniaa koskevaa lainsäädäntöä ja samalla varmistamaan kansanterveyden suojelun korkea taso. Neuvosto vahvisti samanaikaisesti yhteiset kannat kaikkien neljän muun yhteispäätösmenettelyllä käsiteltävän ehdotuksen osalta(2). Direktiivissä säädetään selkeyttämistoimenpiteistä, jotta voidaan siirtyä nykyisistä elintarvikehygienian säännöistä uuteen elintarvikehygieniaa koskevaan lainsäädäntöön. Erityisesti direktiivillä - kumotaan joukko erilaisia eläinperäisiä tuotteita koskevista hygienia- ja terveyssäännöistä annettuja nykyisiä direktiivejä - muutetaan eräiden muiden nykyisten direktiivien ja yhden päätöksen soveltamista ja - pidetään nykyiset täytäntöönpanotoimet voimassa siihen asti, kunnes tarvittavat toimenpiteet uuden elintarvikehygieniaa koskevan lainsäädännön puitteissa voidaan hyväksyä. III YHTEISEN KANNAN ERITTELY A. Soveltamispäivä (1 artikla) Neuvosto on yhtä mieltä siitä, että hygieniapaketin kaikkien osien olisi tultava voimaan samanaikaisesti. Se on kuitenkin vakuuttunut siitä, että tämän toteaminen eksplisiittisesti antaisi suuremman oikeusvarmuuden. Sen vuoksi yhteisessä kannassa määritellään direktiivin 1 artiklassa "asiaankuuluvaksi päiväksi" niiden kolmen asetuksen soveltamispäivä, joissa annetaan uudet elintarvikehygienian säännöt. Seuraavissa artikloissa säädetään tarvittavista toimista, joita sovelletaan tästä päivästä alkaen. Yhteinen kanta on näin ollen yhdenmukainen Euroopan parlamentin ensimmäisen käsittelyn ainoan tarkistuksen tavoitteen kanssa. B. Nykyisten direktiivien kumoaminen (2 artikla) Yhteisessä kannassa säädetään direktiivin 2 artiklassa eläinperäisiä tuotteita koskevista säännöistä annettujen nykyisten direktiivien kumoamisesta. Elintarvikkeiden hygieniaa koskevasta asetuksesta vahvistetun yhteisen kannan 17 artiklassa säädetään direktiivin 93/43/ETY kumoamisesta. Tässä direktiivissä asetetaan hygieniasäännöt kaikenlaisille elintarvikkeille. C. Direktiivi 92/118/ETY (3 artikla) Yhteisessä kannassa kumotaan direktiivin 92/118/ETY liite II, ja lisäksi siinä säädetään tästä johtuvista kyseisen direktiivin muiden säännösten muutoksista. D. Tulkintaa ja säilyttämistä koskevat säännökset (4 artikla) Kyseisen 4 artiklan 1 kohdassa säädetään, että viittaukset 2 ja 3 artiklan nojalla kumottaviin säännöksiin on tulkittava viittauksiksi uusiin hygienia- ja terveyssääntöihin. Direktiivin 4 artiklan 3 kohdassa säädetään tilapäisestä lisäajasta eräiden nykyisten täytäntöönpanosääntöjen osalta. Komission alkuperäiseen ehdotukseen verrattuna tässä kohdassa - selkiytetään, että kyseiset säännöt on mahdollista kumota niitä korvaamatta, jos ne eivät enää ole tarpeen - otetaan mukaan päätöksen 95/408/EY mukaisesti laaditut kolmansien maiden ja kolmansien maiden laitosten väliaikaiset luettelot - otetaan mukaan direktiivin 76/462/ETY perusteella annetut täytäntöönpanosäännöt ja - jätetään pois päätös 94/371/EY, koska sen säännöt eivät tuo uusien asetusten sisältämiin sääntöihin mitään lisää. Komission alkuperäisen ehdotuksen 3 artiklan 3 kohdassa oleva terveysmerkintöjä koskeva säännös ei ole enää tarpeen, sillä uudet hygienia-asetukset sisältävät asiaankuuluvat säännökset. E. Nykyisen lainsäädännön muuttaminen (5, 6 ja 7 artikla) Yhteinen kanta sisältää direktiiviin 89/662/ETY tehtävistä tarkistuksista johtuvat muutokset. Siinä ei säädetä direktiiviin 91/67/ETY tehtävistä muutoksista, koska direktiivin 2002/99/EY antamisen takia se ei ole tarpeellista. Siinä säädetään päätökseen 95/408/EY tehtävästä muutoksesta, jonka mukaan sen soveltamista jatketaan siihen asti kunnes uusi hygienialainsäädäntö tulee voimaan. Tämä on välttämätöntä, koska kyseisen päätöksen voimassaolo päättyy nykyisellään 31. joulukuuta 2003, mutta uusi oikeusperusta kolmansien maiden ja kolmansien maiden laitosten luetteloiden laatimiseksi ja ajan tasalle saattamiseksi on käytettävissä vasta hygieniapaketin hyväksymisen jälkeen. Siihen sisältyy myös säännös direktiivin 72/462/ETY soveltamisalan muuttamisesta. Koska uudet hygieniasäännöt syrjäyttävät kyseisen direktiivin tuoretta lihaa ja lihatuotteita koskevat säännöt, yhteisessä kannassa säädetään, että kyseisen direktiivin vaatimusten soveltamista jatketaan vain elävien eläinten tuonnin osalta. IV PÄÄTELMÄ Neuvosto toteaa tyytyväisenä, että komissio hyväksyy sen yhteisen kannan ja että asetusehdotus on yhdenmukainen Euroopan parlamentin ensimmäisessä käsittelyssä hyväksymän tarkistuksen tavoitteen kanssa. Neuvosto toivoo, että tämän vuoksi direktiivin sekä hygieniapaketin jäljellä olevien osien pikainen hyväksyminen olisi mahdollista. (1) Alueiden komitea päätti olla antamatta lausuntoa. (2) Joulukuussa 2002 neuvosto antoi komission neljännen ehdotuksen perusteella direktiivin 2002/99/EY ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä.